Hivatalos Lap L 079 , 17/03/2001 o. 0021 - 0024



A Bizottság 532/2001/EK rendelete (2001. március 16.) a borsóra vonatkozó forgalmazási előírások megállapításáról szóló 2561/1999/EK rendelet módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb a 2826/2000/EK rendelettel [1] módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [2] és különösen annak 2. cikke (2) bekezdésére, mivel: (1) A borsóra vonatkozó forgalmazási előírások megállapításáról szóló, 1999. december 3-i 2561/1999/EK rendelet [3] tartalmazza a borsó meghatározására, osztályozására, megjelenésére és jelölésére vonatkozó előírásokat. (2) A világpiac átláthatósága érdekében e rendelkezéseket a kifejtőborsó és a hüvellyel együtt fogyasztandó borsó közötti különbségtétel céljából módosítani kell. Az Egyesült Nemzetek Európai Gazdasági Bizottsága által javasolt, borsóra vonatkozó minőségi előírásban szerepel ilyen megkülönböztetés, és e két borsócsoport jellemzőihez igazítja az osztályozási szempontokat és a jelölési szabályokat. Továbbá a hüvellyel együtt fogyasztandó borsót a hüvely két végének eltávolításával kell forgalmazni, és a minőségi előírásokat ehhez a kereskedelmi gyakorlathoz kell igazítani. (3) Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével, ELFOGADTA EZT A RENDELETET: 1. cikk A 2561/1999/EK rendelet melléklete helyébe e rendelet melléklete lép. 2. cikk Ez a rendelet az Európai Közösségek Hivatalos Lapjában való kihirdetését követő 20. napon lép hatályba. Ezt a rendeletet a hatálybalépését követő második hónap első napjától kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2001. március 16-án. a Bizottság részéről Franz Fischler a Bizottság tagja [1] HL L 328., 2000.12.23., 2. o. [2] HL L 297., 1996.11.21., 1. o. [3] HL L 310., 1999.12.4., 7. o. -------------------------------------------------- MELLÉKLET BORSÓRA VONATKOZÓ MINŐSÉGI ELŐÍRÁS I. A TERMÉNY MEGHATÁROZÁSA Ezen előírás a fogyasztóknak friss állapotban szállítandó borsóra, a Pisum sativum L. termesztett fajtáira vonatkozik az ipari feldolgozásra szánt borsó kivételével. A fogyasztás módja szerint a borsó két csoportba sorolható: - kifejtőborsó (kifejtőborsó, velőborsó), amelyet hüvely nélkül fogyasztanak, - cukorborsó, amelyet hüvellyel együtt fogyasztanak. II. MINŐSÉGI ELŐÍRÁSOK A minőségi előírás célja az értékesítésre előkészített és a csomagolt borsóra vonatkozó minőségi követelmények meghatározása. A. Minimumkövetelmények Az adott minőségi osztályra vonatkozó külön követelmények és megengedett eltérések mellett minden minőségi osztályban, i. a hüvely legyen: - ép, azonban a cukorborsó esetében a hüvelyvégek eltávolíthatók, - egészséges; nem lehet romlóhiba vagy más minőségcsökkenés miatt fogyasztásra alkalmatlan, - tiszta, gyakorlatilag mentes minden látható idegen anyagtól (ideértve a virágmaradványokat is), - cukorborsó esetén kemény szálkáktól és a héj belső filmszerű rétegétől mentes, - kártevőktől gyakorlatilag mentes, - a kártevők kártételétől gyakorlatilag mentes, - mentes a nem természetes felületi nedvességtől, - mentes bármilyen idegen szagtól és/vagy íztől; ii. a borsószemek legyenek: - frissek, - egészségesek; nem lehetnek romlóhiba vagy más minőségcsökkenés miatt fogyasztásra alkalmatlanok, - kártevőktől gyakorlatilag mentesek, - a kártevők kártételétől gyakorlatilag mentesek, - bármilyen idegen szagtól és/vagy íztől mentesek, - a kifejtőborsó esetében normális fejlettségűek. A borsó fejlettsége és állapota olyan legyen, hogy: - kibírja a szállítást és az árukezelést, és - megfelelő állapotban érkezzen a rendeltetési helyére. B. Osztályozás A borsó a következő két osztályba sorolható: i. I. osztály Az ebbe az osztályba tartozó borsó legyen jó minőségű. A borsó rendelkezzen a fajta és/vagy a kereskedelmi típus jellemzőivel. A hüvelye legyen: - friss és feszes, - mentes jégeső okozta kártól, - mentes befülledés okozta elváltozásoktól. A kifejtőborsó esetében: - a hüvely legyen: - kocsányos, - telt és legalább 5 borsószemet tartalmazzon, - a borsószemek legyenek: - jó alakúak, - zsengék, - lédúsak és megfelelően szilárdak, vagyis két ujjal összenyomva lapuljanak össze, de ne váljanak ketté, - a szemek nagysága haladja meg a teljesen kifejlett szem méretének felét, de ne érje el a teljes méretet, - ne legyenek lisztesek, - sérüléstől mentesek, felületi repedésektől mentesek. - A hüvelyek következő kis hibái megengedhetők, feltéve hogy ezek nem befolyásolják a termék általános megjelenését, a minőségét, az eltarthatóságát és a csomagolási egységben való megjelenését: - nagyon enyhe héjhibák, sérülés és nyomásfolt, - nagyon enyhe alaki hibák, - nagyon enyhe színhibák. A cukorborsó esetében: - a borsószemek, ha vannak, legyenek kicsik és fejletlenek, - a hüvelyek következő kis hibái megengedhetők, feltéve hogy ezek nem befolyásolják a termék általános megjelenését, a minőségét, eltarthatóságát és a csomagolási egységben való megjelenését: - nagyon enyhe héjhiba, sérülés és nyomásfolt, - nagyon enyhe alaki hibák, - nagyon enyhe színhibák. ii. II. osztály Ebbe az osztályba az a borsó tartozik, amely nem felel meg az I. osztály előírásainak, de kielégíti a fentiekben meghatározott minimumkövetelményeket. A kifejtőborsó: - hüvelye tartalmazzon legalább három borsószemet, - lehet érettebb az I. osztályúnál, de a túlérett borsószemeket ki kell zárni, - a következő hibák megengedhetők, feltéve hogy a borsó megtartja a minőségre, az eltarthatóságra és a megjelenésre vonatkozó alapvető jellemzőit: - a hüvely hibái lehetnek: - héjhiba, sérülés és nyomásfolt, ha az nem terjed tovább, és nem veszélyezteti a borsószemek épségét, - alaki hiba, - színhiba, - kissé csökkent frissesség, de nem lehet fonnyadt, - a borsószemek lehetnek: - kevésbé jó alakúak, - kissé eltérő színűek, - kissé keményebbek, - enyhén sérültek. A cukorborsó esetében: - a borsószemek, ha vannak, lehetnek kissé érettebbek az I. osztályba tartozó borsószemeknél, - a hüvely következő hibái megengedettek, feltéve hogy a borsó megtartja a minőségre, az eltarthatóságra és a megjelenésre vonatkozó alapvető jellemzőit: - enyhe héjhiba, sérülés és nyomásfolt, - enyhe alaki hiba, beleértve a magképződés miatti hiányosságot is, - enyhe színhiba, - kissé csökkent frissesség, de nem lehet fonnyadt vagy színtelen a hüvely. III. A MÉRETRE VONATKOZÓ ELŐÍRÁSOK A méret szerinti válogatás nem kötelező a borsó esetében. IV. A MEGENGEDETT ELTÉRÉSEKRE VONATKOZÓ ELŐÍRÁSOK A megadott osztályra vonatkozó minőségi követelményektől minden csomagolási egységben a termék következő eltérései engedhetők meg. i. I. osztály A borsó 10 tömegszázaléka lehet olyan, amely az I. osztály előírásainak nem felel meg, de kielégíti a II. osztály követelményeit, kivételesen beleértve a II. osztály megengedett eltéréseit is. ii. II. osztály A borsó 10 tömegszázaléka lehet olyan, amely sem a II. osztály előírásainak, sem a minimumkövetelményeknek nem felel meg. Nem lehet azonban romlóhibás, előrehaladó növényi betegségtől megtámadott vagy más módon olyan mértékben minőségcsökkent, amely a terméket fogyasztásra alkalmatlanná teszi. V. A KÜLSŐ MEGJELENÉSRE VONATKOZÓ ELŐÍRÁSOK A. Egységesség Minden csomagolási egység tartalma legyen egységes, és csak azonos eredetű, azonos fajtájú vagy kereskedelmi típusú és azonos minőségű borsót tartalmazzon. A csomagolási egységek látható része a teljes belső tartalmat képviselje. B. Csomagolás A borsót úgy kell becsomagolni, hogy megfelelően védve legyen. A csomagon belül felhasznált anyag legyen új, tiszta és olyan minőségű, hogy a termékben semmilyen külső vagy belső elváltozást ne okozzon. A csomagoláshoz különböző anyagok – mint pl. a kereskedelmi adatokat vagy a bélyegzőlenyomatokat tartalmazó papír vagy öntapadós címkék – használata megengedhető, azzal a feltétellel, hogy a címkézéshez és a feliratozáshoz csak egészségre ártalmatlan festéket, ragasztóanyagot, illetve tintát szabad használni. A csomagolási egységek minden idegen anyagtól mentesek legyenek. VI. A JELÖLÉSRE VONATKOZÓ ELŐÍRÁSOK Minden egyes csomagolási egység egy és azonos oldalán, összefüggően, olvashatóan és letörölhetetlenül és kívülről jól láthatóan a következő adatoknak kell szerepelnie: A. Azonosító adatok A csomagoló és/vagy a forgalmazó neve és címe vagy a hivatalosan kiadott, illetve elfogadott kódolt megnevezése. Kódolt megnevezés alkalmazásakor közvetlenül a "csomagoló és/vagy a forgalmazó" (vagy megfelelő rövidítése) felirathoz tartozóan kell a nevet és a címet helyettesítő kódot feltüntetni. B. A termék megnevezése - "borsó", "kifejtőborsó", "cukorborsó", vagy egyenértékű megnevezés, ha a csomag tartalma kívülről nem látható, - "vágott", "vágott végű" vagy más jelzés azon cukorborsó esetében, amelyeknek a kocsány és/vagy a virág felé eső végét eltávolították. C. A termék eredete - A származási ország és nem kötelező, de megengedett a termesztési tájegység vagy a nemzeti, térségi, helyi megnevezés feltüntetése. D. Kereskedelmi jellemzők - Osztály. E. Hivatalos ellenőrző jel (nem kötelező) --------------------------------------------------